**Metodologie specifică de organizare și desfășurare a**

**examenului de finalizare a studiilor pentru anul universitar 2023-2024**

Prezenta metodologie completează Regulamentul de organizare și desfășurare a examenului de disertație a Universității Creștine Partium cu elemente specifice programului de studii de masterat COMUNICARE VIZUALĂ din cadrul **Departamentului de Arte, Facultatea de Litere și Arte.**

**Art. 1**

În cadrul Departamentului de Arte se organizează examen de disertație pentru absolvenții următorului program de masterat, forma de învățământ cu frecvență:

 *Comunicare vizuală*

**Art. 2**

(1) Examenul de disertație constă dintr-o singură probă: prezentarea și susținerea disertației.

(2) Proba de prezentare și susținere a lucrării de disertație este publică și se desfășoară în prezența, și în același loc și în același moment, a comisiei și a examinatului.

(3) Fiecare absolvent se va legitima, înaintea unei probe de examen, cu carnetul de student sau cartea de identitate.

**Art. 3.**

1. Fiecărui absolvent i se vor aloca cel puțin 10 minute pentru prezentarea lucrării de disertație și 5 minute pentru a răspunde întrebărilor comisiei de examen.
2. Nota pentru lucrarea de disertație se acordă de comisia de examen, pe baza susținerii în plenul comisiei.

**Art. 4**

1. Lucrările de licenţă/disertație trebuie să respecte criteriile de formă și de conținut stabilite în ghidurile proprii ale programelor de studiu, aprobate la Consiliul Facultății.
2. Coordonatorii lucrărilor de disertație răspund în solidar cu autorii acestora de asigurarea originalităţii conţinutului acestora.
3. Verificarea antiplagiat va fi realizată de către biblioteca universitară, la solicitarea absolventului.
4. Coeficientul de similaritate („similarity index”) nu poate depăși 20%, iar absolventul va anexa la lucrarea sa raportul de antiplagiat semnat de conducătorul științific al lucrării.

**Art. 6**

1. Media unei probe se calculează ca medie aritmetică a notelor membrilor comisiei de examen.
2. Notele membrilor comisiei de examen sunt note întregi de la 1 la 10.
3. Examenul de disertație se consideră promovat dacă media probei, și implicit a examenului este de cel puțin 6,00.

**Art. 7**

Reglementările aplicabile pentru scenariul online sunt prevăzute în **Anexa** **nr. 1.**

Prevederile prezentei Metodologii se aplică în Departamentul de Arte, Facultatea de Literatură și Arte, începând cu anul universitar 2023-2024, și sunt aplicabile și absolvenților care nu au susținut sau nu au promovat examenul de promovare a studiilor până la intrarea în vigoare a acestei metodologii.

07.12.2023.

ANEXA 1

REGLEMENTĂRI ABLICABILE SCENARIULUI ONLINE

Art. 1

În cazul desfășurării în regim on-line a examenului de disertație prevederile organizatorice din

prezenta Anexă vor completa, sau vor prevala după caz față de cele în cauză ale Metodologiei.

Art. 2

(1) Proba examenului de disertație se va desfășura online, prin intermediul platformei

Google Meet în prezența online a comisiei și a candidaților.

(2) Toate informațiile necesare desfășurării examenului de finalizare în regim online vor fi puse

la dispoziția studenților după încheierea perioadei de înscriere, dar cel târziu cu 48 de ore înainte

de susținere.

(3) Susținerea în varianta online a probei examenului de disertație se înregistrează integral pentru

fiecare absolvent în parte și se arhivează la nivel de facultate, cu respectarea prevederilor GDPR

în vigoare.

(4) Consimțământul candidaților cu privire la înregistrarea și arhivarea examenului de disertație

reprezintă condiția de înscriere la examen.

Art. 3

(1) În situația în care un candidat nu poate accesa, din diverse motive, platforma pe care se susțin

examenele sau întâmpină probleme tehnice legate de conexiunea la Internet, comisia de evaluare

poate decide asupra reprogramării studentului în condițiile respectării prevederilor legate de

desfășurarea examenului (perioadă, comisie etc.).

(2) Dacă oportunitățile la domiciliu ale unui absolvent nu îi permit să efectueze examenul de

finalizare online a studiilor în condiții adecvate, acesta poate solicita ca facultatea să-i ofere

condițiile tehnice la sediul facultății pe baza unei evaluări individuale.

Art. 4

(1) Pe întreg parcursul examenului de disertație studenților le este interzis:

a) părăsirea câmpului vizual al examinatorilor;

b) consultarea cu alte persoane aflate în aceeași încăpere sau la distanță de acesta;

c) oprirea microfonului și/sau a camerei.

(2) Dacă pe parcursul examenului conexiunea audio-vizuală a studenților se întrerupe pe un interval de timp mai îndelungat, președintele comisiei poate dispune alegerea aleatorie a unui nou subiect.

(3) Candidații care recurg la fraudă sau tentativă de fraudă dovedită vor fi eliminați din examen.

Art. 5

a) intervalul de timp acordat candidaților pentru pregătirea răspunsului și răspuns este

identic cu cel a desfășurării normale;

c) pe parcursul examenului se vor afla simultan 2 candidați pe platformă.

Art. 6

(1) Comisia de examen va funcționa online pe platforma Google Meet.

(2) Documentele de examinare vor fi completate electronic de către membrii comisiei semnate și

transmise electronic secretarului comisiei.

(3) Secretarul va întocmi rezultatele, calculează mediile și tipărește procesele-verbale,

29.11.2023.

Director departament,

Dr. Balázs Zoltán

Decan,

Dr. Bökös Borbála